**Gol de poezie**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prima mea carte am să v-o arunc în față

s-o călcați în picioare

fără ca înainte s-o fi citit

în ea o să urle un lup

cu vocea mamei de altădată

când își alăpta pruncul

care azi a uitat-o

în ea va plânge poezia

mutilată de voi

târâtâ în lupanare

înfierată cu semnul antichristului

pe care îl purtați pe suflet

în ea sunteți voi

dezbrăcați

demachiați de umbrele nopții vicioase

pentru prima dată

curați

adina v.

19.01.2020